OAV: Twitter rahbari Klintonga qarshi emodzi chiqarishdan bosh tortgani uchun Tramp bilan uchrashuvga taklif qilinmadi

Twitter yaratuvchisi Jek Dorsini saylovoldi munozaralari chog‘ida Hillari Klintonning nomzodiga qarshi emodzi yaratishdan bosh tortgani uchun, AQShning saylangan prezidenti Donald Tramp bilan uchrashuvga taklif qilishmadi, deb yozadi TJournal.

Politico nashri anonim manbalariga tayanib xabar berishicha, Trampning tarafdorlari ko‘pincha foydalangan xeshteg — #CrookedHillari (#NopokHillari) uchun tasvir chiqarishi kerak edi. Ammo Twitter, shuningdek, Jek Dorsining shaxsan o‘zi bunday tegni chiqarishdan bosh tortdi, u, dastlabki ma’lumotlarga ko‘ra, bir qop pul orqalagan odam tasviridan iborat bo‘lishi kerak edi.
Tramp IT-kompaniyalar vakillari bilan uchrashgan vaqtda, ular orasida Dorsi yo‘q edi. Nashr fikricha, bu Donald Trampning shtabi tomonidan qabul qilingan ancha bahsli qaror, chunki siyosatchi o‘z nomzodini aynan shu ijtimoiy tarmoq orqali faol ilgari surgan edi. Saylangan prezident yoki Twitter vakillari ushbu ma’lumotga izoh berganicha yo‘q.